Diari Oficial de la Generalitat Valenciana


Sumari del DOGV 9736, del 30-11-2023 (2023/11180)

RESOLUCIÓ de 19 de novembre de 2023, de la Conselleria d'Educació, Universitats i Ocupació, per la qual es compensa a les persones beneficiàries de les universitats de la Comunitat Valenciana la part no finançada amb càrrec als pressupostos generals de l'Estat per les beques de matrícula de la convocatòria aprovada per la Resolució de 10 de març de 2022, de la Secretaria d'Estat d'Educació, per a estudiants i estudiantes que cursen estudis postobligatoris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11540


Data del document
:   19-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 19 de novembre de 2023, de la Conselleria d'Educació, Universitats i Ocupació, per la qual es compensa a les persones beneficiàries de les universitats de la Comunitat Valenciana la part no finançada amb càrrec als pressupostos generals de l'Estat per les beques de matrícula de la convocatòria aprovada per la Resolució de 10 de març de 2022, de la Secretaria d'Estat d'Educació, per a estudiants i estudiantes que cursen estudis postobligatoris. [2023/11619]  
Per l'Ordre 20/2016, de 10 de juny, de la Conselleria d'Educació, Investigació, Cultura i Esport, es van aprovar les bases reguladores per a la tramitació de les beques per les quals es compensa a les universitats públiques de la Comunitat Valenciana la part no finançada amb càrrec als pressupostos generals de l'Estat de les beques de matrícula del sistema general de beques i ajudes a l'estudi concedides pel Ministeri d'Educació Cultura i Esport (DOGV 7805, 14.06.2016).  
  
Mitjançant la Resolució d'11 d'octubre de 2023, de la Conselleria d'Educació, Universitats i Ocupació, per la qual es compensa a les persones beneficiàries de les universitats de la Comunitat Valenciana la part no finançada amb càrrec als pressupostos generals de l'Estat de les beques de matrícula de la convocatòria aprovada per la Resolució de 10 de març de 2022, de la Secretaria d'Estat d'Educació, es convoquen beques de caràcter general per al curs acadèmic 2022-2023, per a persones estudiants que cursen estudis postobligatoris (DOGV 9704, 16.10.2023).  
La comissió establida en l'apartat huité de la convocatòria, reunida en data 13 de novembre de 2023, va valorar les certificacions emeses per cada universitat, amb el vistiplau dels seus respectius rectors, en les quals s'acreditava el nombre de persones estudiants beneficiàries de la beca de matrícula, amb especificació de l'import individual i total que correspon aportar a la Generalitat, de conformitat amb el que s'estableix en l'article 6 de l'Ordre 20/2016 i en l'apartat huité de la Resolució d'11 d'octubre de 2023 esmentades més amunt.  
La Subdirecció General d'Universitats, com a òrgan instructor del procediment i a la vista de l'informe de l'òrgan col·legiat, ha formulat la proposta de resolució en data 13 de novembre de 2023 i l'eleva al director general. Vista la proposta de resolució, el director general d'universitats, per delegació del conseller d'Educació, Universitats i Ocupació, segons l'article 7 de l'Ordre 20/2016, de 10 de juny, resol:  
  
  
Primer  
Aprovar la relació de l'alumnat beneficiari de la convocatòria aprovada per la Resolució de 10 de març de 2022, de la Secretaria d'Estat d'Educació, per la qual es convoquen beques de caràcter general per al curs acadèmic 2022-2023, per a persones estudiants que cursen estudis postobligatoris, a les quals se'ls compensa la part de la beca de matrícula no finançada amb càrrec als pressupostos generals de l'Estat, amb indicació de l'import corresponent a cadascun d'elles, i que s'inclou com a annex de la present resolució.  
  
Segon  
Aprovar la compensació per la diferència entre l'import concedit per l'Administració estatal, conforme a la Resolució de 10 de març de 2022, abans esmentada, i la quantia de la taxa per matrícula establida en el Decret 123/2022, de 23 de setembre, del Consell, pel qual es fixen les taxes a satisfer per la prestació de serveis acadèmics universitaris per al curs 2022-2023 (DOGV 9441, 04.10.2022), en els imports que a continuació es detallen:  
  
Universitat Import compensació GV  
Universitat de València-Estudi General 397.918,70 €  
Universitat Politècnica de València 145.495,46 €  
Universitat d'Alacant 97.827,07 €  
Universitat Jaume I de Castelló 48.706,97 €  
Universitat Miguel Hernández d'Elx 95.610,84 €  
Universitat Cardenal Herrera - CEU 9.204,36 €  
Universitat Catòlica de València Sant Vicent Màrtir 50.425,80 €  
Universitat Europea de València 27.266,82 €  
Universitat Internacional Valenciana 387.485,94 €  
Total 1.259.941,96 €  
  
  
  
Tercer  
Aquestes ajudes s'adjudiquen amb càrrec a l'aplicació pressupostària 83.98.10.397.59.9, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per a l'exercici 2023, per un import global màxim d'1.500.000,00 euros (un milió cinc-cents mil euros,) per a finançar els costos estimats d'aquesta convocatòria de beques destinada a compensar a les persones beneficiàries de les universitats de la Comunitat Valenciana la part no finançada amb càrrec als pressupostos generals de l'Estat de les beques de matrícula de la convocatòria aprovada per la Resolució de 10 de març de 2022, de la Secretaria d'Estat d'Educació.  
L'import de les beques concedides per aquesta resolució ascendeix a 1.259.941,96 €.  
  
Quart  
Ordenar la publicació de la relació de persones alumnes beneficiàries i l'import corresponent a cadascuna en el Diari Oficial de la Generalitat Valenciana.  
  
Cinqué  
La relació de sol·licituds de beca estimades i desestimades es publicarà en la pàgina web:  
https://ceice.gva.es/es/web/universidad/ayudas-complementarias-a-las-becas-del-ministerio  
  
Sisé  
Aquesta resolució produirà efectes des del moment que se signe.  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant del conseller d'Educació, Universitats i Ocupació en el termini d'un mes comptat des de l'endemà de la publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 de novembre de 2023.- El conseller d'Educació, Universitats i Ocupació, (p. d. segons l'article 7 de l'Ordre 20/2016, de 10 de juny), el director general d'Universitats: José Antonio Pérez Juan.